Národný park Poloniny

Národný park Poloniny je národný park na Slovensku na hraniciach s Poľskom a Ukrajinou v Poloninách Bukovských vrchoch. S týmto územím susedia Bieszczadzki Park Narodowy v Poľsku a Užanskyj nacionaľnyj pryrodnyj park () na Ukrajine. Národný park Poloniny bol vyhlásený 1. októbra 1997 na ploche  s ochranným pásmom .

Poloha 
Park leží v okrese Snina v Prešovskom kraji. Je to najvýchodnejšia časť Slovenska a patrí medzi najredšie osídlené. Najvyšší vrch sa volá Kremenec () a nachádza sa na mieste, kde sa stretávajú hranice Ukrajiny, Slovenska a Poľska.

Chránené územia 
V správe NP sa nachádzajú tieto máloplošné chránené územia:

Národné prírodné rezervácie (NPR)

Prírodné rezervácie (PR)

Prírodné pamiatky (PP)

Územia európskeho významu (Natura 2000) 
 Bukovské vrchy
 Stinská
 Ublianka
 Ulička

Biológia a ekológia 
80 percent parku tvoria lesy kde prevládajú bukové porasty. Medzi nimi sú aj pralesy, ktorých najväčšia koncentrácia je práve v Národnom parku Poloniny. Významné percento plochy parku zaberajú lúky na hlavnom hrebeni Bukovských vrchov nazývané poloniny. Mnohé druhy organizmov žijúcich v parku sú endemity. V Poloninách sa vyskytuje viac než 800 druhov machu a 100 druhov lišajníkov. Rastlinstvo sa vyznačuje prítomnosťou východokarpatských druhov. Na poloninách rastú starček sírovožltý, fialka dácka, čermeľ Herbichov, hadomor ružový, v lesoch iskerník karpatský, čemerica purpurová, hrachor hladký a veľa iných rastlín. V národnom parku sa vyskytuje 5 981 známych druhov bezstavovcov a 294 druhov stavovcov. Z obojživelníkov tu žijú všetky druhy mlokov, z plazov aj najväčší had užovka stromová. V roku 2004 tu bolo privezené malé stádo zubra hrivnatého. V roku 2016 stádo zubrov počíta asi 25 jedincov, pričom na územie Slovenska migrujú aj jedinci a čriedy z Poľska.

Turistický ruch 
Národný park je otvorený celoročne. V zime láka bežkárov, v lete turistov. Okrem niekoľko horských chodníkov je tu tiež niekoľko drevených kostolov prevažne z 18. storočia, ktoré sa stali vyhľadávané.

Značkované trasy 
 1.  červená značka: Nová Sedlica – Kremenec – Jarabá skala – Ruské sedlo – Lupkovský priesmyk
 2.  modrá značka: Runina – Smerekovica – Ruské – Ruské sedlo
 3.  modrá značka: Uličské Krivé – Ruský Potok – Topoľa
 4.  zelená značka: Runina – Sedlo pod Ďurkovcom
 5.  zelená značka: Nová Sedlica – Čierťaž
 6.  žltá značka: Osadné – Diakov – Balnica
 7.  žltá značka: Nová Sedlica – Medová baba – Jarabá skala
 8.  žltá značka: Ulič – Mergancov kameň

UNESCO 
Niektoré časti národného parku Poloniny – pralesy Stužica, Havešová a Rožok boli v roku 2007 zapísané do zoznamu Svetového dedičstva UNESCO. Národný park je zároveň súčasťou Biosférickej rezervácie Východné Karpaty.

Galéria 
Kliknite na obrázok pre jeho zväčšenie.

Referencie

Literatúra

Pozri aj  

 Bukovské vrchy
 Polonina
 Poloniny
 Park tmavej oblohy Poloniny
 Biosférická rezervácia Východné Karpaty
 Zoznam vrcholov v Bukovských vrchoch
 Staré bukové lesy a bukové pralesy Karpát a iných regiónov Európy

Iné projekty

Externé odkazy 
 Národný park Poloniny
 Turistická mapa
 Turistická / Cykloturistická mapa
 Turistická mapa Karpatská turistická cesta, časť 1 (Aurius, 2013), časť 2 (v súborovom formáte PDF)

 
Národné parky na Slovensku
Bukovské vrchy
Chránené územia v okrese Snina